Bolojan, atacat de POT. Se cere revocarea lui din fruntea statului. În ce condiții poate fi dat jos președintele interimar
Partidul Oamenilor Tineri (POT) a anunțat luni, 3 martie, că începe procedura de revocare a lui Ilie Bolojan din funcția de președinte al Senatului și implicit de președinte interimar al României. Reprezentanții POT acuză faptul că Ilie Bolojan a devenit ”un pericol de securitate națională”. POT are doar 7 senatori în forul legislativ, iar revocarea din funcție a președintelui Senatului poate fi propusă la cererea a minimum o treime din numărul total al senatorilor.